Malema na bewering betrokke by korrupte tenderprosseseFoto: Werner Beukes/SAPA Volgens die weekblad het die Ratanang familietrust, wat deur Malema gestig is, aandele in die maatskappy On-Point Engineering. Die maatskappy is glo deur Limpopo se departement van vervoer uitgekontrakteer om die eenheid oor te neem wat verantwoordelik is vir die beplanning, kontraktering en oorsig van padwerke. On-Point Engineering is na bewering uitgekontrakteer om die eenheid vir drie jaar oor te neem teen ŉ koste van R52 miljoen. Volgens die berig beteken dit dat Malema minstens ŉ indirekte invloed het rakende aan wie daar tenders toegeken word uit ŉ driejaar-begroting van minstens R4,6 miljard. Malema, On-Point Engineering en die departement van vervoer het die bewerings ten sterkste ontken. City Press het onlangs die bestaan van die Ratanang familietrust bekendgemaak en ook beweer dit word gebruik vir korrupte tenderprosesse.